|  |  |
| --- | --- |
|  | Por samtitola artikolo vidu la paĝon Selzach (stacidomo). |



**Selzach** (prononcu *selcaĥ*) estas komunumo en la distrikto Lebern en Kantono Soloturno, Svislando. Ĝi havis 3 106 loĝantojn je la 31-a de decembro 2010.

Geografio
---------

Selzach situas en la Svisa Mezlando la ebenaĵo de la rivero Aro ĉe la suda flanko de la Ĵurasa Montaro meze inter la urboj Soloturno kaj Grenchen. La rivero Aro formas la sudan limon de la komunumo. La plej alta punkto de la komunumo, kiu ankaŭ estas la plej alta punkto de la kantono, situas sur alteco de 1445 m s.m. sur la monto *Hasenmatt* sur la kresto de Ĵuraso. La komunumo konsistas el la vilaĝoj Selzach, Altreu ĉe la bordo de Aro, Haag ĉe la bordo de la rojo de Haag en okcidento de la komunumo, Moos en nordokcidento, Bäriswil norde de Selzach, kaj pluraj izolitaj bienoj. La teritorio de la komunumo etendiĝas sur areo de 19,51 km², de kiuj 39% estas kovritaj de arbaro, 50% servas por agrikulturo kaj 9% por setlado, la ceteraj 2% estas parte akvejoj (rivero Aro) kaj parte dezertaj (rokoj).

Najbaraj komunumoj
------------------

La komunumo Selzach limas en nordo al Gänsbrunnen, en nordnordoriento al Oberdorf, en nordoriento al Lommiswil, en oriento al Bellach, en orientsudoriento al Lüsslingen-Nennigkofen, en sudoriento al Nennigkofen, en sudo al Leuzigen (BE), en okcidento al Bettlach, en nordokcidento al Grenchen, kaj en nordnordokcidento al Court (BE).

Trafiko
-------

Tra la komunumo pasas la kantona ĉefvojo n-ro 5 de Soloturno al Bielo kaj paralele al ĝi la linio de Svisaj Federaciaj Fervojoj, per kies stacidomo sur la komunuma teritorio Selzach estas bone konektita al la publika transportreto. Por la loka distribuo zorgas la lokaj busoj de la urbo Grenchen. La plej proksima alveturejo al la svisa aŭtovojo A5 situas 3 kilometrojn okcidente apud Grenchen.

Historio
--------

La unua dokumenta mencio de Selzach datiĝas el la jaro 1181 kiel *Selsacho*. Estis trovitaj diversaj romiaj objektoj, el inter kiuj monertrezoro apud la loko Winkel. Ek de la jaro 1280 Selzach apartenis al la Grafejo de Strassberg, al kies Senjorujo Altreu ĝi estis atribuita en la 14-a jarcento. En la jaro 1390 ĝi fariĝis havaĵo de la urbo Soloturno kaj estis atribuita al ties Voktejo Lebern, en kiu ĝi estis ĝis la Helveta Revolucio de 1798 aparta tribunaldistrikto.

Notoj kaj referencoj
--------------------

1. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 4-an de novembro 2011
2. ↑  Fonto: *Urs Zurschmiede*: *Selzach* en *Historia Leksikono de Svislando* (2010-12-15)

Vidu ankaŭ
----------

* Selzach (stacidomo)

Eksteraj ligiloj
----------------

* Oficiala retejo de la komunumo Selzach
* Selzach en la Historia Leksikono de Svislando germane france itale

* **Vidu ankaŭ en la Vikimedia Komunejo la kategorion Selzach** – (Kolekto de bildoj kaj plurmediaj dosieroj)

Bildoj
------

* La centro de SelzachLa centro de Selzach
* AltreuAltreu
* Stacidomo de SelzachStacidomo de Selzach

  


|  |  |  |  |
| --- | --- | --- | --- |
| 

| v • d • rKomunumoj de la distrikto Lebern |
| --- |
| Balm ĉe Günsberg  •  Bellach  • 
Bettlach  •  Feldbrunnen-Sankt-Niklaus  •  Flumenthal  •  **Grenchen**  •  Günsberg  •  Hubersdorf  •  Kammersrohr  •  Langendorf  •  Lommiswil  •  Oberdorf  •  Riedholz  •  Rüttenen  •  Selzach |  |

 |